Gedagte vir die dag: Nuwe beginFoto: pixabay.com Iemand wat aan Christus behoort, is ’n nuwe mens. Die oue is verby, die nuwe het gekom. (2 Korintiërs 5:17, Bybel in Afrikaans 1983/1992) Wens jy ooit vir ’n nuwe begin? As jy Jesus as jou Verlosser aanvaar, kry jy ’n nuwe begin omdat sy vergifnis jou sonde wegwas en vir jou ’n nuwe hart gee. Dan kom woon die Heilige Gees in jou skoon, nuwe hart en gee vir jou die krag en wysheid om te leef soos wat God wil hê jy moet. Wanneer jy dan wel ’n fout maak, gee God se vergifnis altyd vir jou die geleentheid om oor te begin, enige dag en enige tyd. Het jy ’n nuwe begin nodig?